S povolením a technickou podporou miestneho GLmoto tímu sa vyberieme od štartu do cieľa po EnduroGP trati. Pôjdeme formou Endura, čiže ruksak, camelbak a ľadvinku so sebou na motorke. Ideme priamo po trati, kde si počas dňa skúšame rôzne výjazdy, zjazdy, stopy a techniky. Výhodou sú staré drážky po pretekoch a šipkové označenia na stromoch, kadiaľ išli jazdci ako Josep Garcia, Wil Ruprecht, Steve Holcombe, Andrea Verona alebo Hamish Macdonald. Ak nie ste si istý či je náročnosťou vhodný tento Endurokemp, neváhajte nás kontaktovať.